পথচলতি বাইক চালককে সোনার হার ফিরিয়ে দিলেন সিভিক ভলেন্টিয়ার

চন্দ্রকোনা: সাধারণত নানা কারণে সমালোচনার মুখে পড়তে হয় সিভিক ভলেন্টিয়ারদের (Civic Volenteer)। তবে পশ্চিম মেদিনীপুরের (Pashim Midnapore) চন্দ্রকোনা (Chandrakona) থানার অন্তর্গত গাছশীতলা এলাকায় ডিউটিরত সিভিক ভলেন্টিয়ার দিলীপ সামন্ত দেখালেন মানবিকতার এক অনন্য দৃষ্টান্ত।

সূত্রের খবর, চন্দ্রকোনার গুরুত্বপূর্ন চারটি রাজ্য সড়কের সংযোগস্থলে ডিউটি করছিলেন দিলীপবাবু। সেই সময় একটি বাইক আরোহীর গলা থেকে সোনার চেন খুলে রাস্তায় পড়ে যায়। মুহূর্তেই তিনি বাইকটি থামিয়ে চেনটি কুড়িয়ে নিয়ে আবার চালকের গলায় পরিয়ে দেন।

আরও পড়ুন: বানারহাটে রাস্তার বেহাল দশা, রাস্তা সারাইয়ের কাজে খোদ গ্রামবাসীরা

প্রত্যক্ষদর্শীরা জানান, চন্দ্রকোনা রোড থেকে মেদিনীপুরগামী বাইক চালকটির অজান্তেই গলাভর্তি সোনার হার পড়ে গিয়েছিল। দিলীপ সামন্তর সততা ও তৎপরতায় সেটি ফেরত পেয়ে ভীষণ খুশি হন ওই বাইক আরোহী।

স্থানীয়দের মত, সমালোচনার ভিড়েও এমন মানবিকতা সমাজে আস্থা বাড়ায়। সিভিক ভলেন্টিয়ার দিলীপ সামন্তের এই সততার নজির আজ সবার কাছে উদাহরণ হয়ে উঠেছে।